«Evros» har flere betydninger.

**Evros** (gresk Έβρος, *Évros*) var det nordligste prefekturet i Hellas og lå i periferien Øst-Makedonia og Thrakia. I forbindelse med en administrativ reform i 2010 ble Hellas' prefekturer avviklet og erstattet av periferienheter. Hovedstaden i prefekturet var Alexandroupoli. Det lå øst og nordøst i den greske delen av Thrakia og grenset til Tyrkia ved elven Evros. Evros grenser til Bulgaria i nord og nordvest. Rodopi prefektur ligger i vest. 

Navnet på prefekturet kommer fra elven Evros (Maritsa), som ser ut til å ha vært et thrakisk hydronym.

Kommuner
--------

| Bykommuner | YPES-kode | Sete (om forskjellig) | Postnummer | Retningsnr. |
| --- | --- | --- | --- | --- |
| Alexandroupoli | 1301 |  | 681 00 | 25510-2 til 7 |
| Didymoteikho | 1303 |  | 683 00 | 25530-2 |
| Feres | 1313 |  | 685 00 | 25550-2 |
| Kyprinos | 1304 |  | 680 05 | 25560-2 |
| Metaxades | 1305 |  | 680 10 | 25530-3 |
| Orestiada | 1306 |  | 682 00 | 25520-2 |
| Orfeas | 1307 | Lavara | 680 04 | 25530-3 |
| Samothrake | 1308 |  | 680 01 | 25510-4 |
| Soufli | 1309 |  | 684 00 | 25540-2 |
| Traianoupoli | 1310 | Aristino | 681 00 | 25310-4 |
| Trigono | 1311 | Dikaia | 680 07 | 25560-3 |
| Tychero | 1312 |  | 680 03 | 25540-4 |
| Vyssa | 1302 | Nea Vyssa | 680 01 | 25520-7 |
|

Geografi
--------

Evros er et av de største prefekturene i Hellas og det største i Thrakia og dekker 45 % av Vest-Thrakia, en av tre regioner i Nord-Hellas (de to andre er Makedonia og Thessalia). Det er omtrent 150 km langt fra nord til sør, og 70-100 km bredt. Prefekturet inkluderer også øyen Samothraki. En annen elv i Evros er Arda.

Rodopifjellene ligger i vest og sørvest og åsene før fjellene i sentrale og nordlige områder. En slette og jordbruksområder ligger i Evrosdalen i øst, mens Egeerhavet ligger i sør.

Klima
-----

Området har hovedsakelig middelhavsklima i sørlige og sentrale områder. I nordlige og høyereliggende områder er klimaet mer kontinentalt.

Historie
--------

Området ble styrt av thrakere fram til det ble annektert av Kongeriket Makedonia. Det makedonske styret varte fram til revolusjonen i rundt 310 f.Kr. da det ble en del av Selevkidriket, som ble fram til om lag år 90 f.Kr. Det ble så en del av Romerriket og provinsen Thrate fram til år 395, da det ble en del av Østromerriket fram til 1400-tallet. Goterne invaderte området og kort tid etter ble det invadert av slavere. Det ble så en del av Det osmanske riket. Området klarte ikke å løsrive seg fra tyrkerne under den greske selvstendighetskrigen. Det moderne prefekturet ble invadert av Bulgaria under balkankrigene og annektert av landet. Området ble først en del av Hellas etter den første verdenskrigen, i 1920. Under den gresk-tyrkiske krigen 1919-1922 flyktet mange grekere til området fra tyrkiske område i Lilleasia. Etter den andre verdenskrigen og den greske borgerkrigen måtte store deler av prefekturet bygget opp igjen. Økonomien bedret seg, men mange innbyggere flyttet til større byer i Hellas og utenlands i årene som fulgte.

Referanser
----------

1. ↑  Prefectures of Greece www.geogreece.gr

Kilder
------

* Prefectures of Greece www.geogreece.gr

| * v
* d
* r
Periferier og prefekturer i Hellas |
| --- |
| Periferier i Hellas | 1 Attikí: | 1α Athen **·** 1β Øst-Attikí **·** 1γ Pireus **·** 1δ Vest-Attikí | Prefekturer i Hellas |
| 2 Sentral-Hellas: | 2 Euboia **·** 3 Evrytania **·** 4 Fokis **·** 5 Fthiotis **·** 6 Viotia |
| 3 Sentral-Makedonia: | 7 Chalkidike **·** 8 Imathia **·** 9 Kilkis **·** 10 Pella **·** 11 Pieria **·** 12 Serres **·** 13 Thessaloniki |
| 4 Kreta: | 14 Khaniá **·** 15 Iraklio **·** 16 Lasithi **·** 17 Rethymno |
| 5 Øst-Makedonia og Trakia: | 18 Drama **·** 19 Evros **·** 20 Kavala **·** 21 Rodopi **·** 22 Xanthi |
| 6 Epirus: | 23 Arta **·** 24 Ioannina **·** 25 Preveza **·** 26 Thesprotia |
| 7 De joniske øyer: | 27 Korfu **·** 28 Kefallinia **·** 29 Lefkada **·** 30 Zakynthos |
| 8 De nordre egeiske øyer: | 31 Khíos **·** 32 Lesbos **·** 33 Samos |
| 9 Peloponnes: | 34 Arkadia **·** 35 Argolis **·** 36 Korinthia **·** 37 Lakonia **·** 38 Messenia |
| 10 De søndre egeiske øyer: | 39 Kykladene **·** 40 Dodekanesene |
| 11 Thessalia: | 41 Karditsa **·** 42 Larisa **·** 43 Magnesia **·** 44 Trikala |
| 12 Vest-Hellas: | 45 Akhaia **·** 46 Aitolia og Akarnia **·** 47 Elis |
| 13 Vest-Makedonia: | 48 Florina **·** 49 Grevena **·** 50 Kastoria **·** 51 Kozani |
| *Venstre figur*: Periferier i Hellas. *Høyre figur*: Prefekturer i Hellas.ISO 3166-2:GR |


|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** GeoNames **·** MusicBrainz
 |